Document ID: 32000R0932

Κανονισμός (ΕΚ) αριθ. 932/2000 της Επιτροπής
της 4ης Μαΐου 2000
για τη μείωση της κοινοτικής αποζημίωσης απόσυρσης των κουνουπιδιών, των ροδάκινων και των νεκταρινιών για την περίοδο εμπορίας 2000/01, λόγω υπέρβασης του κατωφλίου παρέμβασης που καθορίστηκε για την περίοδο εμπορίας 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 27 παράγραφοι 1 και 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 1097/1999 της Επιτροπής(3) καθόρισε το κατώφλιο παρέμβασης για την περίοδο εμπορίας 1999/2000 σε 112300 τόνους για τα κουνουπίδια, σε 254700 τόνους για το ραδάκινα και σε 83700 τόνους για τα νεκταρίνια. Δυνάμει του άρθρου 3 του ίδιου κανονισμού, εάν οι ποσότητες των κουνουπιδιών, των ροδάκινων και των νεκταρινιών που αποσύρονται κατά τη διάρκεια της περιόδου μεταξύ 1ης Μαρτίου 1999 και 28ης Φεβρουαρίου 2000 υπερβαίνουν το ανωτέρω καθορισθέν κατώφλιο, η κοινοτική αποζημίωση απόσυρσης που εμφαίνεται στο παράρτημα V του κανονισμού (ΕΚ) αριθ. 2200/96 για την περίοδο εμπορίας 2000/01 μειώνεται αναλογικώς προς την σπουδαιότητα της υπέρβασης σε σχέση με την παραγωγή που έχει χρησιμοποιηθεί ως βάση για τον υπολογισμό του εν λόγω κατωφλίου.
(2) Σύμφωνα με τα στοιχεία που έστειλαν το κράτη μέλη, οι αποσύρσεις κατά την περίοδο εμπορίας 1999/2000 ανήλθαν σε 170502 τόνους για το κουνουπίδια, 314722 τόνους για τα ροδάκινα και 214443 τόνους για τα νεκταρίνια.
(3) Από τα ανωτέρω προκύπτει ότι η κοινοτική αποζημίωση απόσυρσης που καθορίζεται από τον κανονισμό (ΕΚ) αριθ. 2200/96 για την περίοδο εμπορίας 2000/01 πρέπει να μειωθεί κατά 2,59 % για τα κουνουπίδια, κατά 2,36 % για τα ροδάκινα και κατά 15,62 % για τα νεκταρίνια.
(4) Ο κανονισμός (ΕΚ) αριθ. 1097/1999 προβλέπει στο άρθρο 3 ότι οι συνέπειες της υπέρβασης του κατωφλίου παρέμβασης εφαρμόζονται κατά την διάρκεια της επόμενης περιόδου εμπορίας. Κατά συνέπεια, είναι ανάγκη να εφαρμοστεί η ούτω μειωθείσα κοινοτική αποζημίωση απόσυρσης κουνουπιδιών, ροδάκινων και νεκταρινιών στη διάρκεια της περιόδου εμπορίας 2000/01.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κοινοτική αποζημίωση απόσυρσης για την περίοδο εμπορίας 2000/01 καθορίζεται σε:
- 7,73 ευρώ ανά 100 χιλιόγραμμα καθαρού βάρους για τα κουνουπίδια,
- 12,16 ευρώ ανά 100 χιλιόγραμμα καθαρού βάρους για τα ροδάκινα,
- 12,47 ευρώ ανά 100 χιλιόγραμμα καθαρού βάρους για τα νεκταρίνια.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Μαΐου 2000.

Labels: 3
17
6